# näin haet/tiedustelet tet-paikkaa sähköpostilla

Iso osa työelämän viestinnästä tapahtuu sähköpostin välityksellä. Sähköposti on hyvä kanava TET-paikan hakemiseen. Rohkealla ja asiallisella sähköpostilla voit esitellä itsesi ja tiedustella TET-paikkaa.

Olemme kirjoittaneet alle pohjan, jota muokkaamalla voit lähteä tiedustelemaan TET-paikkaa. Pohja edellyttää muokkausta, joten ei kannata kopioida tekstiä sellaisenaan, vaan tehdä siitä oman näköisesi.

*Hei!*

*Nimeni on* ***[nimesi]*** *ja haluaisin suorittaa kouluni työelämään tutustumisjakson (TET) teidän työyhteisössänne. Haluaisin tulla teille TET-jaksolle, koska* ***[kirjoita tähän, miksi haluaisit tähän työpaikkaan TET-jaksolle]****.*

*Vahvuuksiani ovat* ***[listaa tähän 3-4 vahvuutta tai asiaa, jossa olet hyvä]****. Haluaisin TET-jakson aikana oppia* ***[listaa tähän 2-3 asiaa, jotka haluaisit oppia TET-jakson aikana]****.*

*TET-jakso voi sisältää esimerkiksi erilaisia työtehtäviä, eri ammattilaisiin tutustumista, heidän työtehtäviin ja koulutukseen perehtymistä sekä erilaisten työtehtävien seuraamista.*

*Koulumme TET-jakso on* ***[ajankohta]****. Onko mahdollista suorittaa TET-jakso teillä? Tulen mielelläni kertomaan itsestäni ja tavoitteistani paikan päälle tai puhelimitse.*

*Ystävällisin terveisin,  
Etu- ja sukunimi  
Puhelinnumero, sähköpostiosoite  
Koulun nimi ja luokka*

## Pari vinkkiä sähköpostin käyttöön

* Tarkista sähköpostiosoitteesi. Suosittelemme osoitetta, josta käy ilmi etu- ja sukunimesi. Vältä siis ns. hassutteluosoitteita, kun haet työpaikkoja. Koulun sähköpostin käyttäminen on hyvä vaihtoehto.
* Käytä yleiskieltä. Kun haet työpaikkaa, kannattaa käyttää yleiskielen ilmauksia ja jättää nuorisotermit, emojit ja hymiöt sekä lyhenteet pois. Tällöin annat itsestäsi ammattimaisen kuvan.
* Laita loppuun allekirjotuksesi, josta käy ilmi nimesi ja yhteystietosi. Halutessasi voit tallentaa sen myös sähköpostisovelluksen allekirjoitukset -kohtaan, jolloin sinun ei tarvitse kirjoittaa sitä aina uudestaan.